ΓΡΑΠΤΗ ΕΡΩΤΗΣΗ P-3001/02

υποβολή: Winfried Menrad (PPE-DE) προς την Επιτροπή

(16 Οκτωβρίου 2002)

Θέμα: Η οδηγία για τα πτηνά: διαφορετικές ερμηνείες στα κράτη μέλη

Η οδηγία 79/409/ΕΟΚ(1) περί της διατηρήσεως των αγρίων πτηνών δίνει επανειλημμένως αφορμές για εκνευρισμό τόσο σε όσους ασχολούνται με την προστασία της φύσης όσο και στους κυνηγούς. Η βασική αιτία είναι η πολύ διαφορετική ερμηνεία της οδηγίας στα διάφορα κράτη μέλη.

Πώς θα εξασφαλίσει η Ευρωπαϊκή Επιτροπή, στο πλαίσιο των εν εξελίξει συνομιλιών για την έκδοση ερμηνευτικού οδηγού της οδηγίας για τα πτηνά, ότι δε θαπάρχουν μελλοντικά τόσο μεγάλες αποκλίσεις στην ερμηνεία της·

Ποιες δυνατότητες διαβλέπει η Επιτροπή να διασφαλίσει με λιγότερα γραφειοκρατικά κωλύματα την αξιέπαινη επιδίωξη της οδηγίας για προστασία των ειδών·

Επιδιώκει η Επιτροπή προς επίτευξη αυτών των στόχων να ανανεώσει την οδηγία για τα πτηνά·

(1) ΕΕ L 103 της 25.4.1979, σελ. 1.

Απάντηση της κας Wallstrm εξ ονόματος της Επιτροπής

(20 Νοεμβρίου 2002)

Αν και οι διιστάμενες ερμηνείες των απαιτήσεων της οδηγίας 79/409/ΕΟΚ του Συμβουλίου περί της διατηρήσεως των αγρίων πτηνών φαίνεται ότι έχουν συμβάλει στην εμφάνιση ορισμένων αμφιλεγομένων ζητημάτων σχετικά με την εφαρμογή της, ιδίως όσον αφορά τις διατάξεις της για το κυνήγι, έχουν παίξει επίσης ρόλο και άλλοι παράγοντες, μεταξύ των οποίων το γεγονός ότι ορισμένα κράτη μέλη δεν μετέφεραν ορθά στο εσωτερικό δίκαιο, ούτε επέβαλαν επαρκώς τις διάφορες διατάξεις της οδηγίας. Συν τοις άλλοις, συχνάπάρχει ακόμη έλλειψη ικανοποιητικών επιστημονικών πληροφοριών σχετικά με τους πληθυσμούς των πτηνών και διάφορες πλευρές της βιολογίας τους, όπως τις περιόδους αποδημίας και αναπαραγωγής, για τηνποστήριξη της ορθής εφαρμογής της οδηγίας σε κάποια κράτη μέλη.

Υπάρχει ήδη σημαντικός όγκος νομολογίας από το Ευρωπαϊκό Δικαστήριο, στην οποία παρέχεται οριστική ερμηνεία των διατάξεων της οδηγίας, συμπεριλαμβανομένων εκείνων σχετικά με το κυνήγι. Το έγγραφο κατευθυντηρίων οδηγιών για το κυνήγι, το οποίο προετοιμάζεται από την Επιτροπή, με τη βοήθεια εμπειρογνωμόνων από τα κράτη μέλη και ομάδων βασικών συντελεστών, προορίζεται να διευκολύνει τη μελλοντική εφαρμογή της οδηγίας, καθώς θα προσφέρει συνολική επισκόπηση του κυνηγίου στο πλαίσιο της οδηγίας. Επ' αυτού, θα αναφέρεται στη σχετική νομολογία, όπως και θα περιγράφει τις νομικές, τις επιστημονικές αρχές και τις αρχές διατήρησης στις οποίες βασίζεται η διαχείριση του κυνηγίου βάσει της οδηγίας. Αν και προσφέρεται αυτή η σαφήνεια, στον οδηγό αναγνωρίζεται πλήρως ότι εναπόκειται στο Ευρωπαϊκό Δικαστήριο να παράσχει οριστική ερμηνεία μιας οδηγίας.

Η Επιτροπή σκοπεύει να διαθέσει τον οδηγό σε κάθε κράτος μέλος, καθώς και στους διάφορους βασικούς συντελεστές, το οποίο αναμένεται ότι θα βοηθήσει ώστε στο μέλλον οι ερμηνείες να μην παρουσιάζουν μεγάλες διαφορές. Η Επιτροπή ελπίζει ότι ο οδηγός θα συνδράμει τα κράτη μέλη να επιτύχουν συνεπή εφαρμογή της οδηγίας και, συνεπώς, να αποφύγουν παρανοήσεις όπως εκείνες πουπήρξαν στο παρελθόν. Παρ' όλα ταύτα, η Επιτροπή, ασκώντας τον ρόλο της του θεματοφύλακα της συνθήκης ΕΚ, θα συνεχίσει να παρακολουθεί την εφαρμογή της οδηγίας σε κάθε κράτος μέλος και να λαμβάνει τα αναγκαία μέτρα σε περιπτώσεις μη συμμόρφωσης.

Η Επιτροπή συνεχίζει επίσης να προάγει τον εποικοδομητικό διάλογο σχετικά με το αειφόρο κυνήγι, βάσει της οδηγίας, μεταξύ των διαφόρων βασικών συντελεστών, στους οποίους συμπεριλαμβάνονται οι εκπρόσωποι των συλλόγων κυνηγών και των εταιρειών προστασίας των πτηνών. Σκοπός είναι η σύμπραξη για τη εκπόνηση μιας σειράς μέτρων — επιστημονικών, διατήρησης και διαχείρισης, καθώς και εκπαίδευσης και ευαισθητοποίησης — για το αειφόρο κυνήγι, διασφαλίζοντας ταυτοχρόνως τον πρωταρχικό στόχο της οδηγίας, ήτοι τη διατήρηση της κοινής κοινοτικής κληρονομιάς αγρίων πτηνών.

Δενπάρχουν επί του παρόντος σχέδια για την τροποποίηση της οδηγίας, εκτός από την εισαγωγή προσαρμογών στα παραρτήματά της, βάσει των προτάσεων από τιςποψήφιες χώρες, με τη διεύρυνση της Ένωσης.